ดิฉันฝังยาคุมกำเนิดแบบ3ปี ฝัง23 เดือนมิถุนายน 2558 ตอนนี้เดือนพฤษภาคม 2561 อีก1เดือนจะหมดแล้ว แต่ดิฉันมีอาการคัดเต้านม ประจำเดือนไม่มา (ตั้งแต่ฝังมาประจำเดือนก้อมาไม่ปกติอยู่แล้ว) ประจำเดือนมานิดน้อยตั้งแต่ต้นเดือนแล้วก้อหายไป แบบนี้มีโอกาสจะเป็นไปได้ไหมคะ เพราะยาที่ฝังใกล้จะหมดแล้วคะ ขอคำปรึกษาจากคุณด้วยนะคะ ขอบค่ะ
สวัสดีค่ะ หากฝังยาคุมกำเนิดชนิดคุมได้ 3 ปี ไปเมื่อวันที่ 23 มิ.ย. 2558 ยาฝังคุมกำเนิดก็จะหมดอายุในวันที่ 23 มิ.ย. 2561 ดังนั้นในตอนนี้ยาฝังคุมกำเนิดก็จะยังช่วยป้องกันการตั้งครรภ์ได้อยู่ค่ะ และเมื่อยาฝังคุมกำเนิดหมดอายุแล้ว การตกไข่และโอกาสที่จะตั้งครรภ์จึงจะเริ่มกลับมาภายใน 1-3 เดือนค่ะสำหรับข้างเคียงของยาฝังคุมกำเนิด มักทำให้มีเลือดออกกะปริดกะปรอย ประจำเดือนมาไม่ปกติ หรือประจำเดือนขาดหายไปได้ ดังนั้น การที่ไม่มีประจำเดือนมา และมีเลือดออกกะปริดกะปรอยดังกล่าว ถือเป็นผลข้างเคียงของยาฝังคุมกำเนิดได้ค่ะ ไม่น่าเป็นอาการของการตั้งครรภ์ เนื่องจากโอกาสที่จะตั้งครรภ์ขณะที่ฝังยาคุมกำเนิดอยู่นั้น ถือว่าน้อยอย่างยิ่งแนะนำว่า เมื่อถึงเดือน มิ.ย. ควรเริ่มหาวิธีคุมกำเนิดต่อไปค่ะ โดยอาจไปฝังยาคุมต่อ หรือเลือกวิธีอื่นๆ ต่อค่ะ